Visit Site
Recommended byColombia
సాధారణంగా తెలుగు డబ్బింగ్ సినిమాలకు ఈ ప్రాంతాల్లో అంత విలువ లేదు. కానీ ‘మిషన్ మంగళ్’ సినిమాతో పోలితే సాహో సినిమాకు మంచి స్పందన రావడం గమనార్హం. ముంబయిలో వర్షాలు లేకపోయుంటే అక్కడ కూడా మరింత బాగా వసూళ్లు రాబట్టేది. శుక్రవారం కూడా ఇదే స్థాయిలో సినిమా వసూళ్లు రాబడితే ఈ ఏడాది బాలీవుడ్‌లో విడుదలైన టాప్ 4 బిగ్గెస్ట్ హిట్స్‌లో సాహో ఒకటిగా నిలుస్తుందని సినీ విశ్లేషకులు అంటున్నారు. బాహుబలి సినిమా తర్వాత ఇప్పుడు ప్రభాస్ పేరు యావత్ భారతదేశానికి సుపరిచితమే. ఆయన నుంచి ఏదన్నా సినిమా వస్తోందంటే అన్ని వర్గాల ప్రేక్షకుల్లోనూ ఆసక్తి నెలకొంటోంది.
సాహో సినిమా ఉత్తరాదిన కూడా విజయం సాధించడానికి ఇదీ ఒక కారణమే. అదీకాకుండా సాహోలో బాలీవుడ్ భామ శ్రద్ధా కపూర్‌ని ఎంపిక చేసుకోవడం కూడా హిందీ వెర్షన్ వరకు కలిసొచ్చింది. మన తెలుగు ప్రేక్షకులకు సినిమాలో హిందీ నటులను ఎంపిక చేసుకోవడం అంతగా మింగుడు పడలేదు కానీ ఉత్తరాదిన మాత్రం సినిమాలోని వారంతా సుపరిచితులే కాబట్టి సినిమాను బాగా ఆస్వాదించగలిగారు. అందుకే ఉత్తరాదిన సినిమా మంచి వసూళ్లు రాబడుతున్నట్లు తెలుస్తోంది.
మొత్తానికి ఈ సినిమా గ్రాస్ కలెక్షన్స్ రూ.350 కోట్లు దాటాయి. ఈ ఏడాది బిగ్గెస్ట్ బ్లాక్ బస్టర్ ఆఫ్ ది ఇయర్‌గా నిలిచింది. అభిమాలను వల్లే ఇది సాధ్యమైందంటూ ప్రభాస్ సోషల్ మీడియా ద్వారా ధన్యవాదాలు కూడా తెలిపారు. సాహో సినిమాకు సుజీత్ దర్శకత్వం వహించారు. యూవీ క్రియేషన్స్, టీ సిరీస్ సంస్థ సంయుక్తంగా సినిమాను నిర్మించాయి. ప్రభాస్ కెరీర్‌లో బాహుబలి తర్వాత సాహో మరో మైలురాయిగా నిలిచిపోతుంది అనడంలో ఏమాత్రం సందేహం లేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.